Első, még névtelen filmszerepét 1967-ban a "Directions" tévésorozatban kapta, majd az 1967–1969 között futó "N.Y.P.D." rendőr-sorozatban játszott rendszeres szerepet. 1974-ben nagy sikerrel alakította John F. Kennedy elnököt a "The Missiles of October" című dokudrámában, amely a Kubai rakétaválságot dolgozta fel. A "Knots Landing" szappanoperában tíz éven (1983–1993) át alakította a keményfejű, minden lében kanál Greg Sumnert, a szereppel széles körű népszerűséget szerzett. A sorozat 1997-ös újraindításakor is szerepelt néhány epizódban.